קבוצת אינטרקונטיננטל

קבוצת אינטרקונטיננטל (באנגלית: InterContinental Hotels Group PLC-קבוצת המלונאות אינטרקונטיננטל), היא רשת המלונאות הרביעית בגודלה בעולם. החברה, שמרכזה בממלכה המאוחדת, מפעילה (נכון לשנת 2019) כ-5,400 בתי מלון שבהם יותר מ-800,000 חדרים וסוויטות ביותר מ-100 מדינות ברחבי העולם. מלונות קבוצת אינטרקונטיננטל פועלים תחת מספר מותגי מלונאות ידועים אשר הגדול והמוכר ביניהם הוא הולידיי אין. כ-85% ממלונות הקבוצה פועלים באמצעות הסכמי זכיינות והשאר מנוהלים ישירות על ידה. הרשת מחזיקה בבעלותה באופן ישיר בעשרה בתי מלון בלבד. מקורה של רשת מלונות אינטרקונטיננטל במבשלת בירה בשם "בס" (Bass Brewery) שהוקמה בשנת 1777 בעיירה הבריטית ברטון שעל הטרנט. בשנת 1876 הפך המשולש האדום, סמל המבשלה, לסימן הרשום הראשון שהוכר בבריטניה. בשנת 1989 הוגבל על פי החוק הבריטי מספר הפאבים שיכול להיות בבעלותה של מבשלה אחת, ומבשלת בס החלה לפעול להרחבת רשת המלונאות הקטנה שהחזיקה בבעלותה. בשנת 1990 רכשה את רשת הולידי אין ונכנסה לפעילות בשוק של צפון אמריקה. בשנת 1946 הקימה חברת התעופה האמריקנית "פן אמריקן" את רשת מלונות אינטרקונטיננטל ופתחה את המלון הראשון שלה בברזיל. בשנת 1981 נמכרה רשת אינטרקונטיננטל לחברה הבריטית "גרנד מטרופוליטן". אולם, הבריטים העדיפו למקד את פעילותם בעסקי הליבה של מזון מהיר, רכשו את חברת ברגר קינג ומכרו בשנת 1988 את רשת המלונאות לחברה יפנית. בשנת 1998 נמכרה הרשת שוב. הפעם מכרו אותה היפנים למבשלת בס הבריטית אשר שילבה אותה ברשת המלונאות הולידיי אין שבבעלותה. בשנת 2000 חיסלה חברת בס את פעילות המבשלה הוותיקה שלה ומכרה גם את המותג הוותיק בן 223 השנים. במקביל שינתה את שמה לחברת "שש היבשות". בשנת 2003 התפצלה חברת שש היבשות לשתי חברות. האחת עוסקת בניהול רשת הפאבים הרביעית בגודלה בבריטניה, וחברת אינטרקונטיננטל התרכזה בעסקי המלונאות תחת שם חדש "קבוצת מלונות אינטרקונטיננטל". בשנת 2005 נמכרה פעילות המשקאות הקלים, וקבוצת אינטרקונטיננטל חזרה להתרכז בעסקי תחום המלונאות בלבד. קבוצת אינטרקונטיננטל עוסקת בניהול מלונות הנמצאים בבעלות אחרים, באמצעות זכיינות בתמורה למותג הבינלאומי שלה. החברה נמנעת מעיסוק בנכסי הנדל"ן המלונאיים עצמם, ומתרכזת בתחומי התפעול והשיווק של שירותי האירוח בלבד. זאת לאחר שמכרה בהדרגה את מבני בתי המלון שהיו בבעלותה למשקיעים שונים. בין מותגי המלונאות הידועים הפועלים בקבוצה ניתן למצוא את מלונות הולידי אין, קראון פלאזה, אינטרקונטיננטל ואחרים. קבוצת המלונאות אינטרקונטיננטל מעסיקה כ-120,000 עובדים ברחבי העולם. בשנת 2013 הסתכמו הכנסות החברה ב-1.9 מיליארד דולר והרווח הנקי עמד על 374 מיליון דולר. מניות החברה נסחרות בבורסות של לונדון וניו יורק. פעילות הרשת בישראל מתנהלת במרכזי התיירות והעסקים המובילים: בים המלח, אילת, חיפה, ירושלים, ותל אביב (2) פועלים מלונות במותג קראון פלאזה על ידי חברת מלונות אפריקה ישראל כזכיינית של קבוצת אינטרקונטיננטל. בתל אביב פועל מלון במותג אינטרקונטיננטל, ובירושלים מלון בהקמה ברמת גן פועל מלון במותג אינדיגו פעילות הולידיי אין בישראל בעבר הפעילה גם את מלון אואסיס בקזינו יריחו, ואת מלון שבע הקשתות שבהר הזיתים בירושלים. מדיה וקבצים בנושא קבוצת אינטרקונטיננטל בוויקישיתוף אתר האינטרנט הרשמי של קבוצת אינטרקונטיננטל (באנגלית) קבוצת אינטרקונטיננטל, ברשת החברתית פייסבוק קבוצת אינטרקונטיננטל, ברשת החברתית אקס (טוויטר) קבוצת אינטרקונטיננטל, ברשת החברתית אינסטגרם מידע עסקי על חברת קבוצת אינטרקונטיננטל באתרים Yahoo! Finance • MarketWatch • CNN Money • Bloomberg Business (באנגלית) קבוצת אינטרקונטיננטל, בגוגל פיננסים קבוצת אינטרקונטיננטל, באתר Crunchbase (באנגלית) קבוצת אינטרקונטיננטל, באתר EDGAR של הודעות ל-SEC (באנגלית) ז'קלין דוהרטי, ‏הגיע הזמן לעשות צ'ק אין, באתר גלובס, 15 בפברואר 2011 https://www.worldatlas.com/articles/the-largest-hotel-chains-in-the-world.html ערן כהן, השיטה שעוזרת למריוט להתמודד עם התחרות מול ענקיות התיירות, באתר TheMarker‏, 30 במרץ 2019 אביבה קרול, ‏שש רשתות מלונות מתחרות על רכישת אינטרקונטיננטל ב-3-2.5 מיליארד דולר, באתר גלובס, 15 בפברואר 1998 אביבה קרול, ‏קבוצת באס, בעלת הולידיי אין, תרכוש את אינטרקונטיננטל ב-2.9 מיליארד ד', באתר גלובס, 23 במרץ 1998 מייסד רשת פאבים מתעניין בחברת מלונות אינטרקונטיננטל, באתר גלובס, 19 בפברואר 2003 שרון קדמי, ‏רשת המלונות אינטרקונטיננטל העמידה למכירה 20 בתי מלון נוספים, באתר גלובס, 19 ביולי 2004 אינטרקונטיננטל תמכור למשקיעים 73 מלונות במיליארד ליש"ט; תתמקד בניהול, באתר גלובס, 10 במרץ 2005 רשת המלונות של אפריקה-ישראל, באתר אפריקה ישראל מלונות עומרי כהן, ‏אפריקה ישראל מוכרת את אפריקה מלונות ב-413 מיליון שקל, באתר גלובס, 16 ביולי 2017 הדר קנה, אינטרקונטיננטל תקים בית מלון בירושלים בכ-130 מיליון דולר, באתר TheMarker‏, 14 בפברואר 2018 מיכל רז-חיימוביץ', ‏המותג אינטרקונטיננטל מתרחב: יפתח מלון יוקרה בירושלים, באתר גלובס, 14 בפברואר 2018 רינה רוזנברג קנדל, מלונות אפריקה ישראל רוכשת את מלון אינדיגו ברמת גן ב-115 מיליון שקל, באתר TheMarker‏, 3 באפריל 2019 אביבה קרול, ‏בעלי קזינו יריחו ושותפיהם הקימו בצמוד מלון 5 כוכבים בהשקעה של 30 מיליון ד', באתר גלובס, 8 באוגוסט 2000 ניר חסון, המדינה משלמת 5 מיליון שקלים בשנה על תחזוקה של מלון במזרח ירושלים, באתר הארץ, 4 במרץ 2015